kardosdrur/scandi-wiki huggingface dataset:
Brynjulf Bull

Brynjulf Friis Bull (født 17. oktober 1906 i Kristiania, død 18. juni 1993 sammesteds) var en norsk jurist, højesteretssagfører og politiker for Arbeiderpartiet.

Opvækst og uddannelse 

Brynjulf Bull var opvokst på Alfaset i Kristiania, som en af flere sønner af forretningsmanden Trygve Bull og dennes hustru Sally Bull, født Friis. En af hans brødre var Trygve Bull. På faderens side tilhørte familien den trønderske slægt Bull. Efter skolegang på Fru Nielsens Latin- og realskole aflagde han examen artium ved Oslo katedralskole i 1925 og begynte derefter på jurastudier ved Universitetet i Oslo.

Som student blev han medlem af den kommunistiske akademikergruppe Mot Dag og organisationen Clarté, som var mere internationalt orienteret, men i Norge nært knyttet til Mot Dag. Han blev leder af Clarté i 1933. I 1935 blev han leder af Studentersamfundet.

Bull var interessert i skuespilkunsten og involverede sig både som skuespiller og leder i Studentersamfundets Theater ved Det Norske Studentersamfund.

Han aflagde juridisk embedseksamen i 1930.

Karriere 
I 1933 etablerede Bull egen advokatpraksis, hvor han blandt andet tog sager for fagbevægelsen og straffesager. Under krigen førte arbejdet for fagbevægelsen til, at han blev arrestert af tyskerne og sat i fængsel blandt andet på Grini fra 1942 til 1944.
Efter krigen var han statsadvokat for landssvigersager 1945–47.

Fra 1953 til 1963 var Bull præsident for Arbejdsretten i Norge.

Efter Mot Dag gik ind i Arbeiderpartiet blev også Brynjulf Bull engageret i partiet. Han blev valgt ind i Oslo kommunalbestyrelse i 1945. I 1948 blev han supplerende ordfører og i 1952 ordfører. Ordførerpositionen beholdt han til 1975 med undtagelse af perioderne 1958-1959 og 1962-1963.

I 1966 var han central i løsningen af «teaterstrejken». Bull var initiativtager til, og første bestyrelsesformand for, Oslo Konserthus. I Oslo er den vestre del af byens rådhusplads opkaldt efter ham.

Han modtog St. Hallvardsmedaljen i 1976.

Familie 
Bull var fra 1937 gift med Ruth Berhnardina Øgrim og far til tidligere statssekretær Bernt Bull.

Referencer

Eksterne henvisninger 
 Brynjulf Bull, Store Norske Leksikon.

Politikere fra Norge
Jurister fra Norge
St. Hallvardsmedaljen
Hauge i Dalane

Hauge i Dalane (udtales Haua) er en by der er administrationscenter i Sokndal kommune i Rogaland fylke i Norge. Byen har 2.238 indbyggere (2012). Sogndalstrand, som frem til 1944 var et ladested, bliver medregnet som en del af Hauge i Dalane. Lakseelven Sokno løber gennem bygden, som ligger ved Riksvei 44 mellem Egersund og Flekkefjord.

I centrum ligger Sokndal kirke, som er en korskirke; den blev bygget i 1803. Tæt ved centrum ligger Ruggesteinen, en 70 ton stor stenblok som kan bevæges af én person. Den blev fredet i 1923. Titania udvandt ilmenit (titanjernsten) i Sandbekk nordøst for Hauge fra 1902, men bruddet blev i 1965 og produktionen flyttede til Tellnes, omkring 10 km længere mod øst, på fjeldet over Jøssingfjord.

Eksterne kilder og henvisninger 
 Attraksjoner i Sokndal

Byer i Rogaland
Sokndal
Slutprodukt

Et slutprodukt er en vare der har gennemgået en fremstillingsproces, men som endnu ikke er solgt til en slutbruger.

En vare købt som et "råmateriale" indgår i fremstillingen af produktet. En vare delvist færdiggjort under fremstillingsprocessen kaldes en vare under fremstilling. Når varen er færdigproduceret, men endnu ikke solgt til en slutbruger kaldes den et slutprodukt.

Frembringelsen af slutproduktet udgør sidste trin i fremstillingen og varerne er efterfølgende klar til at blive forbrugt eller distribueret.
Efter dette trin har sælgeren af slutproduktet ikke mere med det at gøre, men den solgte vare kan udgøre et råmateriale for køberen som igen frembringer et nyt slutprodukt.

Produkter
Fremstilling
Algeriet ved sommer-OL 2012

Algeriet deltog i Sommer-OL 2012 i London, som blev arrangeret i perioden 27. juli til 12. august 2012. Algeriet har deltaget i samtlige sommer-OL siden 1964, med undtagelse af legene i 1976.

Medaljevinder 

Lande ved sommer-OL 2012
2012
2012
Marit Tusvik

Marit Tusvik (født 13. marts 1951 i Høyanger) er en norsk forfatter, digter og dramatiker. I 1979 debuterede hun med digt- og prosasamlingen Rejse til mandarinlandet. Marit Tusvik har siden skrevet flere kritikerroste romaner, skuespil, digtsamlinger og børnebøger, og i 2008 udkom Samlede digte. Skuespillene Mugg, Efter William, Alle smukke pigers hambo, og Angerhøj er alle opført på norske teatre, og de to første er blevet vist i fjernsynet. Marit Tusvik har modtaget en række priser, bl.a. Ibsenprisen, Nynorsk litteraturpris, Narvesens kulturpris, Amalie Skram-prisen, og i 2004 modtog hun Doblouprisen for hele sit forfatterskab.Tusviks værker er blevet oversat til flere forskellige sprog, hvor bl.a. romanerne Dejlig er jorden og Sigrid Finne er udkommet på dansk.

Bibliografi 
 Reisa til mandarinlandet – digte (1979) 
 Mellom sol og måne – digte (1984) 
 I byen under byen – digte (1985) 
 Jorunn og Janfrid – børnebog (1986) 
 Hestehov – digte (1987) 
 Katrine – letlæsningsbog (1987) 
 Kua som fraus – børnebog (1988) 
 Bruno Andante og wobbegongen – børnebog (Samlaget) 1989
 Hareungen som blei åleine – børnebog (1990) 
 Mugg – skuespil (1990) 
 Petter Larsens dag- og nattbok – børnebog(1991) 
 Ishuset – roman (1991) 
 Etter William – skuespil (1993) 
 Alle vakre jenters hambo – skuespil (1994) 
 Hvalross i bikini – letlæsningsbog (1994) 
 Bell – roman (1995) 
 Hører du månen – manuskript (1996)
 Gjennomtrekk – digte (1997) 
 Barnas teaterbok – faglitteratur for børn (1997) (sammen med Jan E. Hansen og Mari Maurstad) 
 Tsaren – skuespil (1998) 
 Nord – roman (1999)
 Stille og fint – roman (2002)
 Proppen – børnebog (2002) (illustreret af hende selv)
 Den forunderlige historia om Valdemar Blå og reisa gjennom havet – børnebog (2003) (illustreret af hende selv)
 Mugg – skuespil (2003)
 Angerhøy – skuespil (2005)
 Deilig er jorden – roman (2009)
 26 små romaner – roman (2011)
 I hans armar – roman (2017)

Priser 
 Sokneprest Alfred Andersson-Ryssts fond 1986
 Ibsenprisen 1991
 Nynorsk litteraturpris 1991
 Mads Wiel Nygaards legat 1991
 Narvesens kulturpris 1995
 Aschehougs reisestipend 1996
 Amalie Skram-prisen 1999
 Doblougprisen 2004

Eksterne henvisninger og kilder 

 Marit Tusvik hos Forlaget Oktober 
 Marit Tusvik hos Norske Dramatikeres Forbund 
  
 Digitaliserede bøger af Tusvik i Nasjonalbiblioteket 
 

Vindere af Doblougprisen
Digtere fra Norge
Romanforfattere fra Norge
Dramatikere fra Norge
Børnebogsforfattere fra Norge
Modtagere af Amalie Skram-prisen
Modtagere af Ibsenprisen
Photo Story

PhotoStory er et computerprogram som bruges til at sammensætte et slideshow (en video lavet ud af billeder) ud af fotoer/billed-filer man har liggende på computeren. Photo Story ligger på de fleste computere med styre systemet Microsoft Windows. Den nyeste version af Photo Story er version 3. Den kan downloades fra Windows hjemmeside, hvis den ikke fra starten af er installeret på computeren.

Funktioner 
Man importerer billedfiler til programmet som ligger på computeren. Man kan derefter indtale lyd til billederne og tilføje tekst. Man kan også tilføje forskellige effekter til billederne. Videoerne man gemmer, bliver gemt som en .wmw fil, som kun kan afspilles i Windows Media Player. Derfor skal man bruge andre programmer til at konvertere filtypen, hvis man vil brænde videoen over på dvd eller afspille den i en anden player. 
I version 2 var der en funktion til at gøre videoerne kompatible med dvd'er, men det er ikke længere muligt med den seneste version 3. Men man kan købe en udvidelse fra Sonic Solutions som gør det muligt at konvertere til dvd. I version 3 kan man også tilføje tilfældigt musik til sin video ud fra en masse temaer.

Links og kilder 
Microsofts hjemmeside(dansk): www.microsoft.com/da-dk

Software fra Microsoft
Thor Cederstrand

Hjalmar Thor Cederstrand (24. december 1884 i København - 1961) var en dansk forvalter, trykkeriarbejder, kunsthandler og atlet (kapgang) som 10. maj 1904 i København satte verdensrekord på 50 km kapgang med tiden 5:14.05.
Han var medlem af Københavns Fodsports-Forening (senere Københavns Idræts Forening).

Thor Cederstrand voksede op med sin enlige svenske mor Cicilie Cederstrand (født Nilsson) som kom fra Hallaröd i Skåne samme år som han blev født. Moderen var gift med Peter Bernhardt Robert Cederstrand født i Ystad, der forlod hende og deres fire børn i 1896. Thor Cederstrand boede en tid i Köln i Tyskland hvorfra han kom hjem i efteråret 1906 og 1917 boede han en tid i Landskrona.

Thor Cederstrand var gift med Valborg Mary Petersen (1884-1938), og sammen fik de datteren Ditte Cederstrand, som var forfatter og bl.a. gift med forfatteren Harald Herdal (1900-1979).

Eksterne henvisninger 

 GK Frem 2000 – Danske verdensrekorder gennem tiderne 
 Politietsregisterblade.dk
 DDD Indvandrerdatabase
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Kapgængere fra Danmark
Atleter fra Københavns IF
Frederik Holst (fodboldspiller)

Frederik Lucas Holst (født 24. september 1994) er en professionel dansk fodboldspiller, der er uden kontrakt.
Frederik Holst spiller normalt centrale midtbane, men kan også spille som højre back.

Baggrund 
Han er født og opvokset i Vanløse med sin mor og lillesøster, hans far er spansk. Det er fra hans far at han har navnet "Lucas" og mor kommer med efternavnet "Holst".

Klubkarriere

Brøndby IF 
Den 9. maj 2012 skrev Holst under på en toethalvtårig kontrakt Brøndby IF, hvormed han var på kontrakt frem til slutningen af 2014.

Han fik sin debut debut for Brøndby IF i Superligaen den 13. maj 2012, da han blev skiftet ind efter 86 minutter i stedet for Patrick Olsen i en 1-5-sejr ude over AGF. Den 26. september 2012 scorede han sit første seniormål for Brøndby, da han scorede det sidste mål i 3-0-sejren hjemme over 1. divisionsklubben B93 i DBU Pokalen. Han blev samtidig udnævnt som kampens spiller for sin præstation i kampen. Han spillede 24 kampe, hvoraf de 17 var fra start, på trods af at han stadig var en del af ungdomstruppen.

Han blev officielt en del af A-truppen i Brøndby den 1. juli 2013, hvor han samtidig blev tildelt trøje nummer 12. Den 30. september 2013 skrev han under på en ny fireårig kontrakt, frem til sommeren 2017, hvorefter han forlod klubben.

Sparta Rotterdam 
Frederik Holst skrev den 23. august 2017 under på en kontrakt med hollandske Sparta Rotterdam.

Referencer

Eksterne henvisninger 

 Frederik Holst  på superstats.dk 
 Frederik Holst  på brondby.com
 

Fodboldspillere fra Danmark
Fodboldspillere fra Brøndby IF
Fodboldspillere fra Sparta Rotterdam
Lillebil Ibsen

Lillebil Ibsen (født Sofie Parelius Monrad-Krohn, 6. august 1899 i Oslo, død 22. august 1989 smst) var en norsk skuespiller og balletdanser. Hun var fra 1918 gift med regissøren Tancred Ibsen.

Lillebil Christensen (som hun kaldte sig før ægteskabet med Ibsen) var elev af sin moder Gyda Christensen og af Emilie Walbom, senere også af Michail Fokin. Hun debuterede 1911 og foretog derefter såvel alene som med sin trup turneer i Tyskland, Storbritannien og USA. 1915-18 var hun ansat hos Max Reinhardt og sammen med ham besøgte hun Stockholm 1917, hvor hun havde stor succes i Miraklet.

Hun er begravet sammen med sin mand og sine svigerforældre på Vår Frelsers gravlund i Oslo.

Kilde 
 Svensk uppslagsbok. Malmö 1931.

Eksterne henvisninger 
 

 

Skuespillere fra Norge
Personer fra Oslo
Kapitalgode

Et kapitalgode (sommetider blot kapital i økonomi) er et fremstillet gode, der anvendes i produktionen af varer og tjenesteydelser. Kapitalgoder er således produkter som ikke fremstilles med henblik på umiddelbart forbrug, men derimod objekter, der bruges til yderligere fremtidig produktion. De udgør dermed sammen med arbejdskraft de vigtigste produktionsfaktorer i økonomien. Kapitalgoder frembringes ved at et samfund foretager investeringer.

Kapitalgoder inkluderer fabriksanlæg, maskiner, værktøj, udstyr og produktionsbygninger der benyttes til at producere forbrugsgoder og forbrugsvarer. Disse goder udgør væsentlige økonomiske faktorer, eftersom de udgør nøglen til at udvikle positive afkast ved produktion af andre produkter.

Se også 

 Kapital

Kilder

Eksterne henvisninger 
 Capital Goods and Services , University of North Carolina

Mikroøkonomi
Makroøkonomi
Varer

pl:Dobra kapitałowe
Atletik under sommer-OL 2012 – 3000 m forhindringsløb mænd

Herrenes 3000 meter forhindringsløb fandt sted den 5. august 2012 på Olympiastadion.

Resultater

Runde 1

Finale

Referencer 

3000 m forhindringsløb mænd
Eldrid Lunden

Eldrid Lunden (født 5. oktober 1940 i Naustdal), er en norsk digter og professor i skrivekunst. Hun skriver på nynorsk. Hun regnes som en af Norges vigtigste digtere indenfor modernismen. Lunden er uddannet cand. philol ved Universitetet i Oslo. Hun har arbejdet som lærer ved videregående skole og høgskole. I 1996 blev hun Norges første professor i skrivekunst. Hun var med til at starte og var kunstnerisk leder ved Forfatterstudiet i Bø ved Høgskolen i Telemark i perioden 1982-2011. Lunden var en del af miljøet bag tidsskriftet Profil.

Bibliografi 
 F.eks. juli digt, , Oslo: Samlaget, 1968. — 42 p.
 Inneringa – digte, Samlaget, 1975. — 82 p. — 
 Hard, mjuk – digte, Samlaget, 1976. — 62 p. — 
 Mammy, blue – digte, Oslo: Samlaget, 1977. — 78 p. — 
 Gjenkjennelsen – digte, Samlaget, 1982. — 94 p. — 
 Essays – essays, Oslo: Samlaget, 1982. — 133 p. — 
 Dikt i utval – digte, De norske bokklubbene, 1987. — 111 p. — 
 Det omvendt avhengige – digte, Samlaget, 1989. — 87 p. — 
 Noen må ha vore her før – digte, Samlaget, 1990. — 93 p. — 
 Dikt i samling 1968-1990 – digte, 2. — Samlaget, 1994. — 298 p. — 
 Slik Sett – digte, Aschehoug, 1996. — P. 105. — 
 Til stades – digte, Aschehoug, 2000. — 118 p. — 
 Samla digt, , 1968-2000 – digte, Den Norske lyrikklubben, 2001. — 401 p. — 
 Kvifor måtte Nora gå? – essays, Aschehoug, 2004. — 251 p. — 
 Flokken og skuggen – digte, Aschehoug, 2005. — 125 p. — 
 Modernisme eller litterær populisme?: eit essay om Arne Garborg og Knut Hamsun essay, Aschehoug, 2008. — 122 p. —

Priser 
 Nynorsk litteraturpris 1982, for Gjenkjennelsen
 Sokneprest Alfred Andersson-Ryssts fond 1984
 Dobloug-prisen 1989
 Aschehougprisen 1992
 Melsom-prisen 1997
 Brageprisen (Hedersprisen) 2000
 Amalie Skram-prisen 2000
 Mads Wiel Nygaards legat 2005
 Æresdoktor ved Göteborgs Universitet 2004
 Halldis Moren Vesaas-prisen 2007

Bøger om Eldrid Lunden 
 Unni Langås: Dialog. Eldrid Lundens diky 1968-2005 (2007)
 Unni Langås: Dialogues in Poetry (2010)

Eksterne kilder/henvisninger 

 Eldrid Lunden  i NRK Forfatter
 Eldrid Lunden  i Store norske leksikon 
 Digitaliserede bøger af Lunden  i Nasjonalbiblioteket 

Digtere fra Norge
Norsksprogede forfattere fra Norge
Nynorsksprogede forfattere
Vindere af Doblougprisen
Modtagere af Aschehougprisen
Modtagere af Amalie Skram-prisen
Modtagere af Brageprisen
Modtagere af Halldis Moren Vesaas-prisen
Æresdoktorer
Warren Weir

Warren Weir (født 21. oktober 1989 i Trelawny) er en jamaicansk sprinter, som har specialiseret sig på
200 meter distancen. Han vandt bronze på 200 meter under Sommer-OL 2012.

Eksterne henvisninger 
  

Sprintere fra Jamaica
Olympiske bronzemedaljevindere fra Jamaica 
Medaljevindere ved sommer-OL 2012
Atleter ved sommer-OL 2012
Morten Schiellerup Bager

Morten Schiellerup Bager er en dansk ungdomspolitiker, der 2012-2013 har været landsnæstformand for Radikal Ungdom. Bager er tidligere uddannelsesordfører i perioden 2010-2012 og har været formand for Radikal Ungdoms Hovedbestyrelse fra 2013-2016.

Referencer 

Politikere fra Det Radikale Venstre
Svømning under sommer-OL 2012 – 4 x 200m fri mænd

4 x 200 meter fri stafet for herrer under sommer-OL 2012 fandt sted den 31. juli i London Aquatics Centre.

Program

Resultater

Indledende heat

Finale

Referencer 

4 x 200m fri mænd
Fosfatidylserin

Fosfatidylserin (forkortet Ptd-L-Ser eller PS) er et fosfolipid indeholdende aminosyren serin. I cellemembraner holdes fosfatidylserin typisk i det indre blad af cellemembranen (mod cytosolsiden) af enzymet flippase. Når en celle undergår apoptose (programmeret celledød), flyttes nogle af fosfatidylserin-molekylerne til overfladen af cellen som et signal til fagocytterne om at æde den døde celle.

Referencer 

Fosfolipider
Lasse Petry

Lasse Petry Andersen (født 19. september 1992 i Smørumnedre) er en dansk fodboldspiller, der spiller for islanske Valur.

Karriere 
Petry startede sin karriere i den lokale klub Ledøje-Smørum Fodbold (LSF), inden han skiftede til FC Nordsjælland.

FC Nordsjælland 
Lasse Petry startede sin professionelle karriere i FC Nordsjælland, hvor han også havde spillet som ungdomsspiller. Han debuterede for klubbens førstehold i en pokalkamp mod Randers FC i april 2011, hvor FC Nordsjælland vandt 1-0.
Omkring et år senere fik Petry sin debut i Superligaen, da han sammen med kroaten Ivan Runje debuterede mod AC Horsens den 25. marts 2012..

I november 2013 forlængende Petry sin aftale med FC Nordsjælland frem til udgangen af 2017

I maj 2018 meddelte FC Nordsjælland på deres hjemmeside, at Lasse Petry fprlod klubben efter kontaktudløb den 30. juni.

Lyngby Boldklub 
Lørdag den 18. august 2018 kunne Lyngby offentliggøre, at de hentede Lasse Petry på en halvtårig aftale.

Valur 
Mandag den 7. januar 2019 kunne Valur offentliggøre at de hentede Lasse Petry.

Referencer

Eksterne henvisninger 
 
 Lasse Petry  Profil hos FC Nordsjælland
 Lasse Petry, all-time Superstats.dk

Fodboldspillere fra Danmark
Fodboldspillere fra Ledøje-Smørum Fodbold
Fodboldspillere fra FC Nordsjælland
Fodboldspillere fra Lyngby Boldklub
Fodboldspillere fra Valur
Jannich Storch

Jannich Victor Bøgelund Storch (født 12. maj 1993 i Helsinge) er en dansk fodboldspiller, der spiller som målmand i den danske fodboldklub Lyngby Boldklub.

Karriere 
Storch startede sin aktive fodboldkarriere i Helsinge Fodbold.

FC Nordsjælland 
Storch debuterede i Superligaen for FC Nordsjælland den 2. oktober 2011, da han afløste  den normale reservemålmand David Jensen, der måtte udgå med en skade i en kamp mod SønderjyskE.

Da Jannichs kontrakt udløb, valgte klubben og spilleren i fællesskab ikke at skulle forlænge kontrakten, da Storch fik for lidt spilletid.

Akademisk Boldklub 
Efter at have trænet med Akademisk Boldklub i et par uger skrev Storch i sommeren 2014 under på en kontrakt gældende frem til sommeren 2015.

FC Roskilde 
Han skrev i januar 2018 under på kontrakt af ikke oplyst varighed med FC Roskilde, efter Frederik Vang var blevet skadet.

Referencer

Eksterne henvisninger 
 
 Jannich Storch  Profil hos FC Nordsjælland
 Jannich Storch, all-time Superstats.dk

Fodboldspillere fra Danmark
Fodboldspillere fra FC Nordsjælland
Fodboldspillere fra Akademisk Boldklub
Fodboldspillere fra FC Roskilde
Personer fra Helsinge
Fodboldspillere fra Lyngby Boldklub
Fodboldspillere fra Nykøbing FC
Nichlas Rohde

Nichlas Rohde (født 1. januar 1992 i Roskilde) er en dansk fodboldspiller, der spiller for AB.

Karriere

FC Nordsjælland 
Rohde blev hentet til FC Nordsjælland som 16 årig fra Brøndby IF ved årsskiftet 2008/2009.

Han debuterede for klubben i Superligaen den 7. august 2011 i en 2-1 sejr over Silkeborg IF. Han havde blot været på banen i 12 minutter da han scorede sit første mål da han udlignede Silkeborgs føring. Kort efter sin Superliga-debut blev Rohde belønnet med en kontraktforlængelse frem til nytår 2014.

Breiðablik 
I efteråret 2012 blev Rohde udlejet i to måneder til den islandske klub Breiðablik. Allerede i sin første kamp for den islandske klub kom Rohde på scoringstavlen, da han blev matchvinder i en 1-0 sejr over ÍB Vestmannaeyja. Opholdet i Island blev en succes for angriberen, der blev klubbens topscorer samt blev nummer to i kampen om det islandske mesterskab.

Den 9. april 2013 blev Rohde igen udlejet til Breiðablik. Denne gang for resten af 2013 med mulighed for at skifte permanent i transfervinduet sommeren 2013. Da han vendte tilbage til FC Nordsjælland efter 2013-sæsonen havde han scoret 11 mål i 27 kampe for den islandske klub.

Akademisk Boldklub 
Den 31. januar 2014 blev det offentliggjort, at Rohde skiftede til Akademikerne fra Gladsaxe på en lejekontrakt. Lejeaftalen ville gælde sæsonen ud.

Nichlas havde en god halvsæson for AB, hvor han bl.a. med sine 7 ligamål i 13 kampe, var forårstopscorer i AB. Lejeopholdet sluttede i sommerpausen 2014, men han blev efter sin lejekontrakts udløb, udlejet til AB igen på en etårig lejeaftale gældende hele sæsonen 2014/15. Rohdes kontrakt med FC Nordsjælland løb dog kun frem til 31. december 2014, men aftalen med AB gjaldt hele sæsonen.

Akademisk Boldklub 
I sommeren 2015 blev det offentliggjort, at Nichlas Rohde havde skrevet under på en toårig aftale med Akademisk Boldklub.

Referencer

Eksterne henvisninger 
 
 Nichlas Rohde Profil hos FC Nordsjælland
 Nichlas Rohde, all-time Superstats.dk

Fodboldspillere fra Danmark
Fodboldspillere fra FC Nordsjælland
Fodboldspillere fra Akademisk Boldklub
Nordsøfonden

Nordsøfonden blev  oprettet ved lov i 2005, for at varetage den danske stats deltagelse i olie- og gaslicenser i den danske del af Nordsøen. Fra 2005 og frem har Nordsøfonden deltaget i alle nye olie- og gaslicenser i det danske område. Den 9. juli 2012 blev Nordsøfonden en del af DUC (Dansk Undergrunds Consortium) og er nu også aktiv statsdeltager i eneretsbevillingens område. 

Nordsøfonden arbejder for at sikre en langsigtet og økonomisk bevidst efterforsknings- og produktionsindsats i Danmark med et højt økonomisk udbytte for staten. 

Nordsøfonden er en del af Erhvervs- og Vækstministeriet.

Eksterne kilder og henvisninger
Nordsøfondens websted

Olieselskaber i Danmark
Energi i Danmark
Somebody That I Used to Know

"Somebody That I Used to Know" er en sang skrevet af den belgisk-australske sanger og sangskriver Gotye. Med på sangen har han den New Zealandske sangerinde og guitarist Kimbra. Sangen blev udgivet i Australien og New Zealand af Eleven Music den 5. juli 2011 som den anden single fra Gotyes tredje studiealbum Making Mirrors fra 2011. Den blev senere udgivet af Universal Music i december 2011 i Storbritannien og i januar 2012 i USA og Irland. "Somebody That I Used to Know" blev skrevet og indspillet af Gotye i hans forældres hus på Mornington halvøen i Victoria, og lyrisk er den relateret til de erfaringer han har haft med forhold.

"Somebody That I Used to Know" er en middeltempo, indie-pop ballade. Den bruger dele fra Luiz Bonfás sang Seville fra albummet Luiz Bonfa Plays Great Songs fra 1967. Sangen modtog positiv kritik fra kritikerne, der pointerede lighederne mellem sangen og musik af Sting, Peter Gabriel og det amerikanske folk-band Bon Iver. Sangen vandt Triple J Hottest 100-afstemningen i slutningen af 2011, ligesom den vandt en ARIA Award for årets sang og bedste video, mens Kimbra blev årets kvinde artist og Gotye blev årets mandlige artist og året producer. I 2013 vandt sange to Grammy-priser for Bedste pop duo/gruppe præstation og Årets indspilning.

Kommercielt blev "Somebody That I Used to Know" Gotyes mest succesfulde sang, og blev også hans signatursang. Den toppede listerne i USA, Storbritannien, Australien, Danmark og 22 andre nationale hitlister, og nåede top 10 i mere end 30 lande på verdensplan. Sangen har solgt mere en 13 millioner kopier på verdensplan, og er dermed en af de bedst sælgende singler nogensinde.. Den var også nummer et på flere årslister hos Billboard Magazine, på den danske hitliste og i andre lande over hele verden.

"Somebody That I Used to Know" er blevet spillet flere gange live i tv-shows som The Voice, American Idol og Saturday Night Live. Den er blevet coveret af det canadiske indie rock-band Walk of the Earth, ved at bruge en enkelt guitar der bliver spillet simultant af alle fem bandmedlemmer.

Den originale singles musikvideo blev instrueret af Natasha Pincus. Videoen havde premiere den 30. juli 2011 og viser Gotye og Kimbre nøgne mod en hvid baggrund, og mens de synger, dækker et mønster gradvist hans hud og baggrunden ved hjælp af stop motion animation.
Teknikken var i stil med Emma Hacks kunst. Hack var også involveret i videoens produktion.

Hitlister

Årslister

Referencer

Eksterne links 
 

Singler fra 2012
Singler fra 2011
Nummer-et hits i Danmark
Nummer-et hits i Sverige